hotél méwah, mirib tiang ané lakar paling nista, saumurumur kondén taén tiang nawang macelep ka hotél, baju apa ané lakar anggon tiang, kondén ngenyetang kénkén carané madaar, ngingetang ento sing luung bayun tiange madaar, sinah tiang lakar ngrepotin adin tiangé uli di nyilih mobil kanti panganggo. "Mék, pitung juta mayah wisuda," kéto abet pianak tiang I Kadék sambilanga iteh mabalih tipi, tusing makipekan, nuju tiang mara teka uli tongos magaé. "Mimih Ratu, kuda Dék, adi liu sajan!"